钦定古今图书集成/方舆汇编/职方典/第1089卷 > 《泰宁县志》
## 钦定古今图书集成/方舆汇编/职方典/第1089卷 > 《泰宁县志》

薯山　广十里许，南有鸡笼嶂。龙门寨在其西，有潭曰“龙潭。”

阴山　亦名“应山” ，盘礡十馀里，上有罗山、鼓山。有赤石。有鸡笼寨。

宝盖山　上有“仙人塘” ，有石鼓。

清凉山　，山西为“龙凤山。”

《宝台山　》高大耸秀，延跨三邑。

五龙山　北十五里，连邵武之道峰山。

“御屏山　” 下瞰大溪，“犀帽山” 其阴。

朱石山　，其色赤，有石，一名“朱石。” 朱石之上，又有凉伞石，曰“云山” ，在其东，《宝盖》在其西。

天台山　，形如宝盖，高十馀丈，顿起四峰，中有池，方员四五丈，麓有庵。

陶金峰　高千馀丈，耸翠冠诸山。下有香水潭，有《沙罗渭》。

穿瓮岭　世传廖半仙穿岭如瓮，三百馀步，通水灌田，人不可入，世久不崩。

圣僧岩　，在君子峰中，龙安之水出焉。

天湖岩　下有莒溪，流岩坊，与沧浪水合。天成岩　，在龙湖西保。高广三丈许，深一丈，窈霭曲折，游必于径口先呼开门，若不先呼，虽叩不开。古有真武像，泉出岩上，祷雨多应。

仙枰岩　在瑞丰之东。半壁百仞，蒙茸竹木，石齿嶙峋。探危梯而通，上有石几端，圆广五尺，高六尺许，枰迹分明。瑞溪石尽赤，此独白；石尽脆，此独坚。传为仙人围棋处。

莲岩　，在丹霞后，入竹涧，一岭碧阴，侵肌染骨，石自为楼。明末李向奎所辟，后挈家避地焉。天台岩　，在莲岩之背，李自枢兄弟所构。危梯层楼而登，下临无地，泉泓不竭。

芝岩　在江家坊，原名“大岩。” 右有古庵，江荀龙、烛龙、白龙结山房于左，古树名花。石门复道，其形如芝，因名。

《约岩　》：在芝岩之背，相隔里许，迳沿鸟道攀陟

而上，群形浩渺，撩人眼目，袁国政耕读处。南岩　在南会，非筏不入。夹壁铲峙，旧镌有“南岩福地” 四大字，古坛址犹存。

肖岩　在醴泉外崄陡上，多夭桃梅花。明举人丘嘉彩挈家奉母避世处。

《小武彝　》在丹霞之西。竹林阴翳天半，朱阑隐隐出苍碧外。栈绝路断不得通，为先世避乱处。“小赤壁　” ，地名“梅龙” ，在甘露岩之下。数家烟火，削壁万仞，斐绿叠丹。汎舟其下，徘徊忘返。下即火夹滩，自钱继登游后，始有今名。

黄石砦　在依口保。江日彩辟之，易名“光台。” 环山石峰，如笏如兽，奇不可状。俯瞰大溪，一望无际。

猫儿砦　与光台对岸，即往依口岭，从厂缝深入。明末，温恭筑室读书，往来者罕到焉。

双人石　在天台山北。高耸云霄，如人偶立，盘结三十馀里，俗传廖半仙遇仙于此。是产香蕈数种，如莲花蕈、红蕈之属。按《县志》作“双门石。” 老鸦栋　在水南。

麒麟洲　在南会，世传越王戏马处。

均溪　接永兴溪，十里至泥坑渡。

上清溪　源出上高，奇崖峭折，由长兴入大溪，从栖真岩口入。舟行三十里，水清石秀，游者自陈九畴始。

长兴溪　源接将乐之水二十里，亦至于福山，东入于大溪。